text: وزیر موصوف نے کہا کہ مجرموں کے ذہن میں دلّی پولیس کا خوف اور عام لوگوں میں غیر جانب دارانہ اعتماد دلّی پولیس کی مقبولیت اور اس کی کامیابی کا ثبوت ہے ۔ انہوں نے کہا کہ دہشت گردی ایک انتہائی شدید مسئلہ ہے اور اس سے نمٹنے کی ضرورت ہے ۔ دلّی پولیس نے سواٹ کمانڈو فورس میں اضافہ کیا ہے ۔ دلّی پولیس نے حال ہی میں خواتین پولیس عملے پر مشتمل ایک سواٹ کمانڈو فورس تشکیل دی ہے جو کہ خواتین کو با اختیار بنانے کی جانب ایک قدم ہے ۔